Държавен вестник, бр. 58, 2025 г., стр. 61

БРОЙ  58	
Д Ъ Р Ж А В Е Н  В Е С Т Н И К 	
СТР.  61   
(6) За дежурен по КПП се назначава воен­
нослужещ от сержантския или войнишкия 
състав.
(7) За помощник-дежурен по КПП се наз­
начава военнослужещ от сержантския или 
войнишкия състав. 
(8) За дежурен по хранителен блок се наз­
начава военно-служещ от сержантския или 
войнишкия състав.
(9) За дежурен по батальон (дивизион, 
ескадрила) се назначава офицер, офицер­
ски кандидат или сержант, а за помощ­
ник-дежурен – военнослужещ от сержантския 
или войнишкия състав.
(10) За дежурен по рота (батарея) се наз­
начава военнослужещ от сержантския или от 
войнишкия състав.
(11) За дневален по рота се назначава воен­
нослужещ от войнишкия състав.
Чл. 275. Дежурният по военно формиро­
вание, дежурният по парк и дежурният по 
батальон проверяват носенето на дежурство­
то от подчинените им длъжностни лица не 
по-малко от 2 пъти по време на носенето на 
дежурството, единият от които през нощта.
Чл. 276. Когато в един войскови район са 
разположени няколко формирования, при 
необходимост се назначава дежурен по район.
Чл. 277. Когато няколко роти (батареи) са 
настанени в едно помещение (на един етаж), 
командирът (началникът) на военното фор­
мирование има право с писмена заповед да 
назначи един дежурен по рота. В заповедта се 
указва командирът на ротата (батареята), който 
ще отговаря за вътрешния ред, имущест­вата 
и дежурните в помещението (етажа).
Чл. 278. (1) Броят на военнослужещите от 
наряда по вътрешната служба, постовете и 
смените се определят със заповед на коман­
дира (началника) на военното формирование, 
като се отчитат осигуряването на охраната и 
поддържането на вътрешния ред във военното 
формирование.
(2) Военнослужещите от наряда, преди да 
пристъпят към изпълнение на служебните 
си задължения, са длъжни да се запознаят 
с тях и да се явят на инструктаж съгласно 
разпределение на времето.
Чл. 279. Командирът (началникът) на во­
енното формирование е длъжен да осигури 
технически средства за подаване на сигналите 
за оповестяване.
Чл. 280. (1) На военнослужещите от наряда 
по вътрешната служба се осигурява почивка 
(сън) от 4 часа през нощта и от 2 часа през 
деня, като през това време те нямат право 
да снемат снаряжението си и да събличат 
униформеното си облекло.
(2) Времето, редът и мястото за почивка по 
ал. 1 се определят от командира (началника) 
на военното формирование в правилата за 
дейността на военнослужещите по вътреш­
ната служба.
(3) Военнослужещите от наряда по вът­
решната служба отговарят за поддържането 
на реда и чистотата на районите и местата, 
където изпълняват служебните си задължения.
Чл. 281. (1) Във военните формирования, 
в които има обособени технически райони, 
се назначава и дежурен по технически район.
(2) За дежурен по технически район се 
назначава военно-служещ от офицерския или 
сержантския състав.
(3) Дежурният по технически район из­
пълнява задълженията на дежурен по парк.
Чл. 282. (1) Военнослужещите от наряда 
по вътрешната служба носят оръжие по време 
на дежурството, както следва:
1. пистолет с два пълни пълнителя – дежурен 
по военно формирование, помощник-дежурен 
по военно формирование, дежурен по парк, 
дежурен по КПП, дежурен по батальон (ди­
визион, ескадрила);
2. армейски (войнишки) нож – дежурен 
по хранителен блок, дневален по парк, ме­
ханик-водач (шофьор) на дежурния влекач, 
помощник-дежурен по КПП, дежурен и дне­
вални по рота.
(2) Командирът (началникът) на военното 
формирование има право при необходимост да 
задължава с писмена заповед длъжностните 
лица по ал. 1 да бъдат въоръжени с автомат 
с два пълни пълнителя.
Раздел III
Противопожарен наряд
Чл. 283. (1) При необходимост команди­
рът (началникът) на военното формирование 
назначава обход от военнослужещи за проти­
вопожарен наряд.
(2) Противопожарният наряд е предназна­
чен да следи за спазването на правилата за 
пожарна безопасност и да оповести дежурния 
по военно формирование при възникване на 
пожари, както и да предприеме необходимите 
мерки за неговото гасене и за спасяване на 
личния състав и отбранителните продукти.
(3) Противопожарният наряд е подчинен 
на дежурния по военно формирование и се 
инструктира от него по време на развода на 
денонощния наряд.
(4) За противопожарен наряд може да се 
назначават военнослужещи от състава на про­
тивопожарната команда и/или от войнишкия 
(матроския) състав.
(5) Военнослужещите от противопожарния 
наряд се разпределят на обходни двойки.
Чл. 284. Противопожарният наряд изпъл­
нява задължения по правила, определени 
от командира (началника) за конкретната 
дейност, за която е назначен. Той е длъжен:
1. да носи наряда съгласно утвърдения 
маршрут за движение на обходните двойки;